
    545400 SIGHIŞOARA
Str. Muzeului nr.7, Tel./Fax 0265 - 771278

H O T Ă R Â R E A  NR. 110
                                                                 din 18 mai 2018
         privind modificarea tarifelor pentru serviciile de utilităţi, specifice serviciului de salubrizare, 
                          derulate de S.C. Schuster Ecosal S.R.L., conform contractului de concesiune
                                                                     nr. 22.161/891/23.10.2012

   
Consiliul Local al Municipiului Sighişoara, întrunit în ședință extraordinară, 
Luând act de proiectul de hotărâre şi referatul de aprobare al Primarului municipiului, în calitate de iniţiator, înregistrat cu nr. 13.799/14.05.2018, calitate conferită de prevederile art. 33 din Legea nr. 393/2004 privind Statutul aleşilor locali, cu modificările şi completările ulterioare, coroborat cu prevederile art. 45 alin. (6) din Legea nr. 215/2001, Legea administraţiei publice locale, republicată, cu modificările şi completările ulterioare;

     
Văzând contractul de concesiune nr. 22.161/891/23.10.2012, încheiat între Municipiul Sighișoara, în calitate de concedent și S.C. Schuster Ecosal S.R.L., în calitate de concesionar, având ca obiect prestarea serviciului public de salubrizare în aria administrativ – teritorială a Municipiului Sighișoara;

Având în vedere prevederile art. 9 alin. (2) lit. d) din Legea nr. 51/2006, Legea serviciilor comunitare de utilităţi publice, republicată, cu modificările şi completările ulterioare;                

      
Ţinând cont de prevederile art. 13 alin. (1) din Normele metodologice de stabilire, ajustare sau modificare a tarifelor pentru activităţile specifice serviciului de salubrizare a localităţilor, aprobate prin Ordinul nr. 109/2007 al Autorităţii Naţionale de Reglementare pentru Serviciile Comunitare de Utilități Publice;

Având în vedere prevederile art. 15 din Regulamentul - cadru al serviciului de salubrizare a localităţilor, aprobat prin Ordinul nr. 82/2015 al Autorităţii Naţionale de Reglementare pentru Serviciile Comunitare de Utilități Publice;

    
Văzând prevederile art. 6 alin. (1) lit. k) din Legea nr. 101/2006, Legea serviciului de salubrizare a localităţilor, republicată, cu modificările şi completările ulterioare;
Ținând cont de prevederile art. 7, alin. (13) din Legea nr. 52/2003 privind transparența decizională în administrația publică, republicată;
Văzând și solicitarea cu nr. 183/15.03.2018, înregistrată la Municipiul Sighișoara sub nr. 7.308/15.03.2018, înaintată de către S.C. Schuster Ecosal S.R.L., cu referire la modificarea tarifelor pentru serviciile de utilităţi, specifice serviciului de salubrizare, derulate de S.C. Schuster Ecosal S.R.L., conform contractului de concesiune nr. 22.161/891/23.10.2012 și formulată ca atare în urma expirării valabilității autorizației integrate de mediu nr. SB 90,  la data de 12.05.2018;

Având în vedere Raportul de Specialitate al Serviciului Tehnic, Investiţii - Urmărire Contracte, Monitorizare Servicii de Utilităţi Publice, înregistrat cu nr. 13.801/14.05.2018, prin care se propune modificarea tarifelor pentru serviciile de utilităţi specifice serviciului de salubrizare, derulate de S.C. Schuster Ecosal S.R.L., conform contractului de concesiune nr. 22.161/891/23.10.2012; 
Având în vedere amendamentele formulate în plenul şedinţei extraordinare a Consiliului Local Sighişoara de către domnul consilier local şi viceprimar Toth Tivadar, amendamente însuşite şi votate de către membrii Consiliului Local Sighişoara;

     
În temeiul art. 36 alin. (2), lit. c) și d), alin. (6) lit. a) pct. 14, alin. (9), art. 45 alin. (1) și a art. 115 alin. (1) lit. b) din Legea nr. 215/2001, Legea administraţiei publice locale, republicată, cu modificările şi completările ulterioare,
  H O T Ă R Ă Ş T E:

Art. 1. Se aprobă modificarea tarifelor pentru serviciile de utilităţi, specifice serviciului de salubrizare, derulate de către S.C. Schuster Ecosal S.R.L., în Municipiul Sighişoara, tarife care sunt cuprinse în Anexa nr. 1 la prezenta hotărâre, ca urmare a expirării valabilității autorizației integrate de mediu nr. SB 90, la data de 12.05.2018 și a interzicerii depozitării deșeurilor menajere nepericuloase, de orice fel, pe depozitul din Municipiul Sighișoara, fapt ce impune transportul și depozitarea deșeurilor în altă locație, respectiv la depozitul de la Sânpaul, modificare ce vizează tarifele din Anexa nr. 1 la Contractul de concesiune nr. 22.161/891/23.10.2012.
           Art. 2. Ca urmare a majorării tarifului de sortare la 59 lei/tonă, conform anexei nr. 6 din Hotărârea Consiliului Local Sighișoara nr. 104/27.12.2016 privind aprobarea tarifelor pentru unele servicii comunitare de utilități publice prestate de către S.C. Ecoserv Sig S.R.L., se aprobă modificarea tarifelor, astfel cum sunt acestea prevăzute la art. 1 din prezenta hotărâre, prin adăugarea tarifului privind sortarea.

           Art. 3. Se aprobă introducerea tarifului privind activitatea de ”precolectat, colectat, transportat deșeuri municipale nesortate abandonate” conform rubricii 8.1 la Anexa nr. 1 din prezenta hotărâre.
Art. 4. Tarifele serviciilor de utilităţi, specifice serviciului de salubrizare, derulate de către S.C. Schuster Ecosal S.R.L., în Municipiul Sighişoara, conform contractului de concesiune nr. 22.161/891/23.10.2012, așa cum sunt acestea menționate la articolele precedente, se regăsesc în anexa care face parte integrantă din prezenta hotărâre.

Art. 5. (1) Date fiind prevederile articolelor anterioare, tarifele se vor percepe doar pe perioada depozitării deșeurilor colectate, transportate și depozitate la depozitul din Sânpaul, județul Mureș. 

           (2) Ca o consecință a prevederilor art. 5 (1) operatorul va descărca compactoarele în Stația de Sortare sau în spațiul de transfer de pe depozitul de deșeuri menajere, după caz. 

 (3) Operatorul va amenaja și delimita precis zona de descărcare temporară în vederea transferului la cel mai apropiat depozit autorizat, respectiv în cazul în speță, la depozitul din Sânpaul, județul Mureș. Zona de descărcare temporară se va folosi exclusiv pentru deșeurile provenite din municipiul Sighișoara.



(4) Transportul deșeurilor se face doar pentru municipiul Sighișoara.

            (5) Toate activitățile descrise la art. 5(2) – art. 5(4) precum și tarifele menționate mai sus vor fi practicate doar pe perioada depozitării la depozitul din Sânpaul, județul Mureș. 
Art. 6. Cu data adoptării prezentei hotărâri, orice alte prevederi contrare, incidente în speță, se abrogă.  

Art. 7. Date fiind prevederile amintite mai sus, Anexa nr. 1 la Contractul de concesiune nr. 22.161/891/23.10.2012, o constituie Anexa nr. 1 la prezenta hotărâre.
Art. 8. Cu ducerea la îndeplinire a prevederilor prezentei hotărâri se încredinţează Primarul Municipiului Sighişoara, Viceprimarul Municipiului Sighişoara, Biroul Buget, Contabilitate, Salarizare - Direcţia Economică, Serviciul Tehnic, Investiţii - Urmărire Contracte, Monitorizare Servicii de Utilităţi Publice din cadrul Municipiului Sighișoara și operatorul de salubritate.

Art. 9. Prin grija d-nei Bizo Anca, Secretar al Municipiului Sighişoara, prezenta hotărâre va fi comunicată, în termenul prevăzut de lege, Primarului Municipiului Sighișoara, Prefectului Judeţului Mureş şi se va aduce la cunoştinţă publică, prin publicarea pe pagina de internet la adresa www.sighisoara.org.ro.

PREŞEDINTE DE ŞEDINŢĂ,

  

          Toth Tivadar         
                                   Contrasemnează/Avizat pentru legalitate

                     SECRETAR,



                       Bizo Anca
(Prezenta s-a adoptat cu 8 voturi ”pentru” și 6 ”împotrivă”)
  Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;

  1 ex. Viceprimar;

  1 ex. Secretar;
  2 ex. Serviciul Tehnic, Investiţii - Urmărire Contracte, Monitorizare Servicii de Utilităţi Publice;

  1 ex. Biroul Buget, Contabilitate, Salarizare - Direcţia Economică;
  1 ex. S.C. Schuster Ecosal S.R.L. - operatorul de salubritate.
10 ex. 

B.A.

